भूगोलले धेरैजसो ज्ञानका विधाहरूलाई जोड्छ । मान्छेका सबै विविधता र विशेषताहरू, उसका सबै क्रियाकलापको उद्गम, उद्भव, विकास, आरोह, अवरोह पृथ्वीमै हुने हो । यो धरतीसँग जोडिएर, यहाँको भौतिक र वातावरणको प्रयोग गरेर, प्रभाव पारेर र प्रभावित भएर मानव सभ्यताले फड्को मारेर यहाँसम्म पुगेको हो । मानवजातिका रूपमा हाम्रो विगत जस्तै हाम्रो भविष्य पनि कदाचित पृथ्वीको नाभीसँग जोडिएको छ । मान्छेको कथा भूगोलको अनुकूलन र बाध्यतालाई बुझेर र बुझन खोज्दै अगाडि बढिरहेको कथा हो । यसलाई बुझेर, हामीले के बुझने ?
